Арганізатары вечарыны ў Духаўскім кругліку 25 красавіка спалучылі дзве падзеі ў адной. Тут прэзентавалі новыя “Віцебскія замкі” – буклет Ігара Цішкіна. На гэты раз выданне надрукавана па-руску. І сабралі разам патрыярхаў віцебскага краязнаўства – сябраў знакамітага клуба аматараў даўніны “Узгор’е”, створанага ў красавіку 1986 года. Гэтыя мужныя, апантаныя віцебскай гісторыяй людзі падзяліліся вельмі каштоўнымі ўспамінамі. Па сутнасці, жыхары сучаснага Віцебска, з яго адроджаным цэнтрам, многім абавязаны менавіта ім, узгорцам. У свой час яны ледзь не клаліся пад экскаватар, каб выратаваць нашыя помнікі-пярліны.